Sænski verslanarisinn sem við Íslendingar þekkjum svo vel , Hennes & Mauritz , sýndi haust og vetrarlínu sína á tískuvikunni í París í gærkvöldi . Línan sem umræðir nefnist Studio og er örlítið dýrari en annar fatnaður hjá H & M og kemur einungis í útvaldar verslanir . Fatnaðurinn var klæðilegur með þjóðlegu ívafi . Síðir kjólar og pils úr þunnum efnum , stórir hattar og áberandi skartgripir . Litadýrð í bland við svart og silfur . Það sem þó vakti meiri athygli en fötin sjálf var fjölbreytt fyrirsætuval H & M á tískupallinum en stærstu tískumerkin hafa gjarna verið gagnrýnd fyrir einhæft val þar sem mjóar fyrirsætur með hvíta húð eru yfirleittt í miklum meirihluta . Sú var ekki raunin í gær hjá H & M. Allskonar líkamsgerðir , húðlitir og aldur mátti sjá á tískupallinum . Stór nöfn á borð við Ashley Graham , Andreja Pejic , Freja Beha , Amber Valletta , Natasha Poly og hin eina sanna Pat Cleveland settu lit á sýninguna sem var hin skemmtilegasta að sjá . Til fyrirmyndar hjá Svíunum og vonandi fylgja fleiri tískuhús fast á eftir .